गांधी, माय फादर

गांधी, माय फादर हा २००७ मध्ये प्रदर्शित झालेला फिरोज अब्बास खान दिग्दर्शित भारतीय हिंदी भाषेतील चरित्रात्मक नाट्य चित्रपट आहे. हा अनिल कपूर निर्मित आहे आणि ३ ऑगस्ट २००७ रोजी प्रदर्शित झाला. या चित्रपटात दर्शन जरीवाला (महात्मा गांधी), अक्षय खन्ना (हरिलाल), भूमिका चावला (गुलाब गांधी, हरिलालची पत्नी) आणि शेफाली शाह (कस्तुरबा गांधी) यांच्या भूमिका आहेत.

हा चित्रपट महात्मा गांधी आणि त्यांचे जेष्ठ पुत्र हरिलाल गांधी यांच्यातील अडचणीच्या नात्याचा उलगडा करतो. हा चित्रपट चंदुलाल भागुभाई दलाल यांनी लिहिलेल्या हरिलाल गांधी: अ लाईफ या हरिलाल गांधींच्या चरित्रावर आधारित आहे. फिरोज खान यांचे नाटक, महात्मा विरुद्ध गांधी, हा चित्रपटापेक्षा वेगळे असला तरी, त्याचा विषय गुजराती लेखक दिनकर जोशी यांच्या कादंबरीवर आधारित होती. हा चित्रपट दक्षिण आफ्रिकेत आणि मुंबई आणि अहमदाबादसह अनेक भारतीय शहरांमध्ये चित्रित करण्यात आला होता.

 पुरस्कार 

५५ वे राष्ट्रीय चित्रपट पुरस्कार 

 विशेष ज्युरी पुरस्कार - फिरोज अब्बास खान आणि अनिल कपूर 
 सर्वोत्कृष्ट पटकथा - फिरोज अब्बास खान
 सर्वोत्कृष्ट सहाय्यक अभिनेता - दर्शन जरीवाला

 २००८ फिल्मफेर पुरस्कार
 फिल्मफेर सर्वोत्तम वेशभूषा पुरस्कार - सुजाता शर्मा

 २००८ झी सिने पुरस्कार

 समीक्षक पुरस्कार (सर्वोत्कृष्ट चित्रपट) - अनिल कपूर 
 समीक्षक पुरस्कार (सर्वोत्कृष्ट अभिनेत्री) - शेफाली शाह

 २००७ आशिया पॅसिफिक स्क्रीन पुरस्कार

 सर्वोत्कृष्ट पटकथा - फिरोज अब्बास खान 

 संदर्भ 

वर्ग:इ.स. २००७ मधील हिंदी चित्रपट